ครับคือแม่ผมเป็นโรคประจำตัวไทรอยด์ต่ำ รักษามาอาการเพลียมากๆแบบเป็นแรกๆหายไปแล้วพอมาปีนี้ แม่ชอบทำอะไรนิดหน่อยแล้วเหนื่อยง่ายเช่น ชอบทำงานบ้านกวาดบ้าน ห้ามก็ไม่ค่อยฟัง เหนื่อยมาก แล้วก็กินเกลือแร่แบบซองกินแทบทุกวัน มันจะมีผลอะไรไหมครับ อ๋อแม่อายุ 72 เวลาป่วยไป ร.พ ก็ให้น้ำเกลือ(บางทีแกหน้ามืดอ่อนเพลียช่วงนี้) แกนอน 2 ทุ่มตื่นตี 4 ครึ่ง ไม่มีอาการเครียด กินได้อาการอื่นๆ ท้องผูกบ่อย ท้องอืดบ่อย
สวัสดีคะ ก่อนอื่นตอนนี้ยังรักษาเรื่องของฮอร์โมนไทรอยด์ต่ำอยู่นะค่ะ เพราะปรกติแล้วถ้ารับประทานยาอยู่อัตรการทำงานของเผาผลาญร่างกายจะปรกติค่ะ และควรจะมีเรื่องของการเจาะเลือดตรวจเป็นอะไรค่ะอาการเหนื่อยอ่อนเพลียวิงเวียน พบได้ในผู้สูงอายุคะ ซึ่งอาจจะต้องดูเรื่องภาวะซีด หรือ ภาวะเกลือแร่ หรือ น้ำตาลที่ผิดปรกติหรือไม่ค่ะ เนื่องจากผู้สูงอายุมักจะรับประทานอาหารได้น้อยจะทำให้เหนื่อยอ่อนเพลียได้ง่ายและอาจจะทำให้มีภาวะขาดสารอาหารได้ค่ะการดื่มน้ำเกลือแร่คงไม่แนะนำถ้าไม่มีภาวะที่ขาดน้ำนะค่ะ ควรจะหาสาเหตุก่อนค่ะอีกเรื่องที่ต้องระวังคือเรื่องของการทำงานของหัวใจค่ะ ต้องดูว่ามีประวัติหายใจเหนื่อยหอบ ต้องนอนหัวสูงหรือไม่ หรือ มีขาบวมร่วมด้วยหรือไม่ค่ะ เพราะเรื่องของหัวใจทำงานลดลงอาจจะทำให้มีเรื่องของอาการเหนื่อยหอบได้ค่ะนอกจากนี้คงต้องตรวจเรื่องการทำงานของไตร่วมด้วยค่ะ ว่าไม่มีปัญหาเรื่องของไตที่ผิดปรกติค่ะ เพราะถ้าไตทำงานผิดปรกติหรือลดลงอาจจะทำให้มีปัสสาวะออกน้อย ทำให้มีของเสียสะสมในร่างกายได้ค่ะ คนไข้อาจจะมาด้วยอาการอ่อนเพลียมาก หรือ งุนงงได้ค่ะแนะนำให้รีบพาแม่ไปตรวจเพิ่มเติมค่ะ ทั้งโรคประจำตัวและหาสาเหตุอื่นๆ คะ ไม่แนะนำเรื่องของการดื่มน้ำเกลือแร่มากๆค่ะ